b'\n_START_ARTICLE_\nIn\xc5\xa1titut za arheologijo (ZRC SAZU)\n_START_PARAGRAPH_\nIn\xc5\xa1titut za arheologijo deluje pod okriljem Znanstvenoraziskovalnega centra SAZU. Ustanovljen je bil leta 1972. Predhodnici sta bili Arheolo\xc5\xa1ka komisija (1947-1948) in Sekcija za arheologijo zgodovinskega in\xc5\xa1tituta SAZU (1948-1972). \xc5\xbde od samega za\xc4\x8detka je bil program dela usmerjen v temeljne raziskave, zlasti arheolo\xc5\xa1ko topografijo Slovenije, evidenco arheolo\xc5\xa1kega gradiva, prou\xc4\x8devanje anti\xc4\x8dnih napisov, raziskovanje poselitve in arheolo\xc5\xa1ko bibliografijo. Zgodaj so bila organizirana tudi obse\xc5\xbena terenska raziskovanja na ozemlju Slovenije. Sodelavci in\xc5\xa1tituta so ves \xc4\x8das pripravljali tudi sinteti\xc4\x8dna dela, katerih rezultat je temeljni register arheolo\xc5\xa1ke dedi\xc5\xa1\xc4\x8dine Arheolo\xc5\xa1ka najdi\xc5\xa1\xc4\x8da Slovenije (1975), in ve\xc4\x8d kot petdeset monografskih del. In\xc5\xa1titut ima obse\xc5\xbeno knji\xc5\xbenico in izdaja osrednjo slovensko arheolo\xc5\xa1ko revijo Arheolo\xc5\xa1ki vestnik ter zbirko Opera Instituti archaeologici Sloveniae.\n_START_SECTION_\nPredstojnica in\xc5\xa1tituta\n_START_PARAGRAPH_\ndr. Jana Horvat, dr. arheolo\xc5\xa1kih znanosti'